**Ivan Schranz** (\* 13. september 1993, Bratislava) je slovenský profesionálny futbalista, ktorý hráva na poste útočníka alebo krídelníka v českom klube SK Slavia Praha.

Klubová kariéra
---------------

Schranz vyrastal v mládežníckom tíme Interu Bratislava a neskôr pôsobil v akadémii Jozefa Vengloša. So seniorskou kariérou začal v druholigovom klube FC Petržalka.

### Spartak Trnava

V januári 2012 sa Schranz pripojil k Spartaku Trnava. V klube debutoval 5. mája v zápase proti Dukla Banská Bystrica (výhra 2:0). V zostávajúcej sezóne 2011/12 ešte odohral dva zápasy pričom strelil aj premiérový gól v poslednom kole sezóny proti FC Nitra (výhra 2:0).

V sezóne 2012/13 dostal väčší priestor zväčša ako náhradník. Dokopy odohral 26 zápasov a strelil päť gólov.

#### Hosťovanie v Sparte Praha

Vo februári 2015 odišiel Schranz na ročné hosťovanie do českého klubu AC Sparta Praha. Za Spartu debutoval 17. marca v prvom zápase štvrťfinále Pohára FAČR proti Jabloncu (výhra 2:1), v odvete však prehrali 0:2 a v pohári skončili. Schranz však veľa priestoru nedostal a okrem dvoch zápasov v pohári už do žiadneho zápasu nezasiahol a tak sa na vlastnú žiadosť po polroku vrátil do Trnavy.

### Návrat do Trnavy

Sezónu 2015/16 začal v Spartaku Trnava. Táto sezóna bola v Spartaku najlepšia čo sa týka individuálnej stránky. Odohral 25 zápasov v ktorých strelil osem gólov. V poslednom kole sezóny dňa 20. mája proti Zlatým Moravciam strelil dva góly pri víťazstve 3:2, pre Schranza to bol prvý dvojgólový zápas.

### Dukla Praha

V júli 2017 prestúpil do českého klubu Dukla Praha. Dňa 29. júla debutoval v tíme pri prehre 0:2 s Viktoriou Plzeň. Prvýkrát skóroval 20. augusta pri remíze 2:2 s Jabloncom. V sezóne neskôr pridal ešte tri góly a dokopy odohral 27 zápasov z toho 25 v lige.

V sezóne 2018/19 sa Schranz presadil už v druhom kole v zápase proti Tepliciam pri prehre 2:5. Gólové maximum z minulej sezóny stihol vyrovnať ešte v jesennej časti Fortuna:ligy.

### AEL Limassol

V januári 2019 Schranz prestúpil do cyperského klubu AEL Limassol ako voľný hráč a podpísal zmluvu na 1,5 roka. V klube debutoval 9. februára v zápase proti Apollonu Limassol (remíza 0:0). Prvýkrát skóroval 27. februára v odvetnom zápase štvrťfinále Cyperského pohár proti Ermisu, bolo z toho víťazstvo 3:2 a v súčte oboch zápasov postúpili do semifinále po výsledku 7:2. S Limassolom neskôr pohár vyhral keď vo finále zdolali APOEL 2:0.

### SK Dynamo České Budějovice

Po polroku na Cypre sa Schranz vrátil do Česka kde sa stal novou posilou Dynama České Budějovice. Za tím debutoval 20. júla pri víťazstve 2:0 nad Slováckom. Prvýkrát skóroval hneď v ďalšom zápase pri remíze 2:2 so Spartou Praha. Dňa 19. októbra strelil dva góly pri víťazstve 3:1 nad Sigmou Olomouc. V sezóne 2019/20 odohral dokopy 33 zápasov a strelil 10 gólov a pridal šesť asistencií.

### FK Jablonec

Po vydarenej sezóne v Budějoviciach Schranz zamieril v lete 2020 do Jablonca. Za klub debutoval dňa 23. augusta pri víťazstve 1:0 nad Pardubicami. Prvýkrát skóroval 12. septembra pri víťazstve 2:0 nad Baníkom Ostrava. O päť dní neskôr dňa 17. septembra strelil dva góly v druhom predkole Európskej ligy UEFA 2020/21 proti Dunajskej Strede no na postup to nestačilo pretože jeho tím prehral 3:5 po predĺžení a v Európskej lige skončili. Do konca roka 2020 mal Schranz dokopy už osem gólov z toho šesť v lige. Počas celej sezóny odohral za Jablonec 30 zápasov v ktorých strelil 16 gólov.

### SK Slavia Praha

Po ďalšej vydarenej sezóne Schranz prestúpil k úradujúcemu českému majstrovi, Slavii Praha. S tímom podpísal trojročnú zmluvu. Za Slaviu debutoval 25. júla pri víťazstve 1:0 nad Zlínom. O päť dní neskôr sa tešil z prvých gólov v klube keď zaznamenal hattrick proti Tepliciam pri víťazstve 3:1. Dňa 16. septembra skóroval v zápase proti Unionu Berlín pri víťazstve 3:1 v skupinovej fáze Európskej konferenčej ligy UEFA 2021/22. V Konferenčnej lige sa so Slaviou dostal až do štvrťfinále. V úvodnej sezóne odohral 44 zápasov vo všetkých súťažiach v ktorých strelil 13 gólov.

V sezóne 2022/23 sa so Slaviou tešil zo zisku Pohára FAČR keď vo finále zdolali mestského rivala Spartu Praha 2:0.

Medzinárodná kariéra
--------------------

Schranz reprezentoval Slovensko v kategóriách do 19 a 21 rokov.

Za seniorskú reprezentáciu debutoval 4. septembra 2020 pri prehre 1:3 s Českom v Lige národov UEFA 2020/21, v zápase strelil aj svoj prvý gól v reprezentácii.

Schranz bol nominovaný na EURO 2020 no kvôli zraneniu kolena na turnaji neštartoval.

Štatistiky
----------

### Klubové

*K 5. augustu 2023*

Zápasy a strelené góly za kluby, v sezónach a súťažiach| Klub | Sezóna | Liga | Národný pohár | Európske súťaže | Celkom |
| --- | --- | --- | --- | --- | --- |
| Divízia | Zápasy | Góly | Zápasy | Góly | Zápasy | Góly | Zápasy | Góly |
| Spartak Trnava | 2011/12 | Fortuna liga | 3 | 1 | ― | ― | 3 | 1 |
| 2012/13 | 21 | 4 | 3 | 1 | 2**1** | 0 | 26 | 5 |
| 2013/14 | 24 | 2 | 3 | 0 | ― | 27 | 2 |
| 2014/15 | 9 | 2 | 1 | 0 | 8**1** | 2 | 18 | 4 |
| 2015/16 | 22 | 8 | 1 | 0 | 2**1** | 0 | 25 | 8 |
| 2016/17 | 18 | 4 | 1 | 1 | 6**1** | 1 | 25 | 6 |
| Celkom | 97 | 21 | 9 | 2 | 18 | 3 | 124 | 26 |
| AC Sparta Praha (hosť.) | 2014/15 | Fortuna:liga | 0 | 0 | 2 | 0 | ― | 2 | 0 |
| Dukla Praha | 2017/18 | 25 | 4 | 2 | 0 | ― | 27 | 4 |
| 2018/19 | 15 | 4 | 3 | 1 | ― | 18 | 5 |
| Celkom | 40 | 8 | 5 | 1 | ― | 45 | 9 |
| AEL Limassol | 2018/19 | Cypriot First Division | 7 | 0 | 5 | 1 | ― | 12 | 1 |
| Dynamo České Budějovice | 2019/20 | Fortuna:liga | 30 | 9 | 3 | 1 | ― | 33 | 10 |
| Jablonec | 2020/21 | 28 | 13 | 1 | 1 | 1**1** | 2 | 30 | 15 |
| SK Slavia Praha | 2021/22 | Fortuna:liga | 29 | 10 | 1 | 0 | 14**2** **1 3** | 3 | 44 | 13 |
| 2022/23 | 22 | 5 | 2 | 0 | 7**3** | 2 | 31 | 7 |
| 2023/24 | 2 | 0 | 0 | 0 | 0 | 0 | 2 | 0 |
| Celkom | 53 | 15 | 3 | 0 | 21 | 5 | 79 | 20 |
| Celkovo | 255 | 66 | 28 | 6 | 40 | 10 | 323 | 82 |

Poznámky
**1** Európska liga UEFA
**2** Liga majstrov UEFA
**3** Európska konferenčná liga UEFA
### Medzinárodné

*K 5. augustu 2023*

Zápasy a góly za národný tím| Národný tím | Rok | Zápasy | Góly |
| --- | --- | --- | --- |
| Slovensko | 2020 | 4 | 1 |
| 2021 | 9 | 2 |
| 2022 | 3 | 0 |
| 2023 | 1 | 0 |
| Celkovo | 17 | 3 |

Úspechy hráča
-------------

**AEL Limassol**

* Cyperský pohár: 2018/19

**SK Slavia Praha**

* Pohár FAČR: 2022/23

Referencie
----------

1. ↑   *Novopečený „bílý andel" Schranz: „Veľkí hráči v tíme sú motiváciou!"* [online]. Šport.sk, 2012-01-05, [cit. 2023-08-05]. Dostupné online.
2. ↑   *Schranz z Trnavy odišiel na ročné hosťovanie do pražskej Sparty* [online]. Športweb.sk, 2015-02-07, [cit. 2023-08-05]. Dostupné online.
3. ↑   *Schranz sa teší z návratu, Spartu berie ako dobrú skúsenosť | Netky.sk* [online]. www.netky.sk, [cit. 2023-08-05]. Dostupné online.
4. ↑   *FK Dukla Praha | Do Dukly zamířila první letní posila, Ivan Schranz* [online]. www.fkdukla.cz, [cit. 2023-08-05]. Dostupné online. (po česky)
5. ↑   *Pôsobili spolu v Spartaku, ku Godálovi putuje na Cyprus aj Schranz* [online]. sportnet.sme.sk, [cit. 2023-08-05]. Dostupné online.
6. ↑   *VIDEO Limassol horel! Slovenskí „Cyperčania" sa tešili z pohára* [online]. Šport.sk, 2019-05-26, [cit. 2023-08-05]. Dostupné online.
7. ↑   *Schranz sa stal novou posilou Dynama České Budějovice* [online]. TERAZ.sk, 2019-06-24, [cit. 2023-08-05]. Dostupné online.
8. ↑   *Ivan Schranz stihol pred EURO životný prestup: Slavii Praha sa upísal na tri roky* [online]. sport24.pluska.sk, 2021-06-08, [cit. 2023-08-05]. Dostupné online.
9. ↑   *VIDEO Úžasný výkon slovenského útočníka: Schranz hetrikom rozstrieľal Teplice* [online]. Športky.sk, 2021-07-30, [cit. 2023-08-05]. Dostupné online.

Externé odkazy
--------------

* Ivan Schranz na transfermarkt.com

Zdroj
-----

*Tento článok je čiastočný alebo úplný preklad článku Ivan Schranz na anglickej Wikipédii.*

| * z
* d
* u
Slovenské mužstvo – ME 2020 |
| --- |
| 
* 1 Dúbravka
* 2 Pekarík
* 3 Vavro
* 4 Valjent
* 5 Šatka
* 6 Greguš
* 7 Weiss ml.
* 8 Duda
* 9 Boženík
* 10 Suslov
* 11 Bénes
* 12 Kuciak
* 13 Hrošovský
* 14 Škriniar
* 15 Hubočan
* 16 Hancko
* 17 Hamšík
* 18 Haraslín
* 19 Kucka
* 20 Mak
* 21 Ďuriš
* 22 Lobotka
* 23 Rodák
* 24 Koscelník
* 25 Hromada
* 26 Schranz
* Tréner: Tarkovič

 | Slovensko |